钦定古今图书集成/明伦汇编/官常典/第657卷 > 《慈谿簿白桂子芳去思碑诗》叶恒
## 钦定古今图书集成/明伦汇编/官常典/第657卷 > 《慈谿簿白桂子芳去思碑诗》叶恒

猗与簿君，学优而仕。顾我慈谿，发迹之始。必疏其源，
必蹈其轨。有纬有经，遂底千里。惟此慈谿，纯孝之乡。
君子戾止，井井纪纲。既耕而食，既织而裳。我夫我妇，
孰使田桑。曰雨则雨，曰旸则旸。匪忒匪僭，一秉故常。
天朝需材，行则大用。毋挟一隅，四海斯共。宁不怀思，
惧咈群众。勒彼《康庄》，以著舆颂。